

**REPUBLIKA HRVTSKA**

**ŽUPANIJA KARLOVAČKA**

**OPĆINA TOUNJ**

**OPĆINSKI NAČELNIK**

KLASA: 920-11/14-01/ 01

URBROJ: 2133/20-01-14-6

Tounj, 10. veljače 2014. godine

**OBAVIJEST O PODNOŠENJU PRIJAVE ŠTETE OD ELEMNTARNE NEPOGODE IZAZVANE LEDENOM KIŠOM, POLEDICOM I LEDOM**

Sukladno Zakonu o zaštiti od elementarnih nepogoda („Narodne novine“ broj: 73/97,174/04). Metodologiji za procjenu štete od elementarnih nepogoda („Narodne novine“ broj: 96/98), **te Odluci Župana Karlovačke županije**, KLASA: 010-01/14-01/81, URBROJ: 2133/1-01/04-14-01 od 6. 2. 2014. godine **o proglašenju elementarne nepogode koja je uzrokovana ledenom kišom,** **poledicom i ledom za područje Općine Tounj** obavještavaju se stanovnici općine Tounj o postupku podnošenja **PRIJAVE ŠTETE OD ELEMENTARNE NEPOGODE**

**Svaka fizička i pravna osoba prijavljuje štetu** u skladu sa člankom 28. stavak 1. i 2. Zakona o zaštiti od elementarnih nepogoda. Oštećeni prijavljuje štetu Općinskom povjerenstvu za procjenu šteta od elementarnih nepogoda u roku 8 dana od dana početka elementarne nepogode koja će potom obaviti izvid na terenu i u roku 50 dana od početka elementarne nepogode izraditi konačno izvješće o nastaloj šteti i dostaviti isto Županijskom povjerenstvu.

**Obrasci (obrazac EN-P) se mogu preuzeti osobno u prostorijama Općine Tounj.**

**Prijavu štete na imovini fizičkih osoba potpisuje prijavitelj** (vlasnik ili korisnik imovine, član obitelji ili član stručnog povjerenstva). Šteta se procjenjuje u cjelini za svako domaćinstvo. U prijavu štete potrebno je priložiti Posjedovni list i zemljišno knjižni izvadak sa za nekretninu za koju se prijavljuje šteta.

**Prijavu štete na imovini pravnih osoba** potpisuju odgovorna osoba i predsjednik stručnog povjerenstva pravne osobe. Pravne osobe uz prijavu podnose:

a) izvještaj u kojem se navode okolnosti u kojima je šteta nastala te njene kratkoročne i dugoročne posljedice za pravnu osobu

b) iznos sredstava koja su dobivena ili se očekuju s naslova osiguranja imovine

c) fotodokumentaciju iz koje se može dobiti uvid u opseg počinjene štete

d) kopiju registracije tvrtke

e) dokumente kojima dokazuju pravo vlasništva ili korištenja na imovini pogođenoj nepogodom

f) izvorni primjerak dokumentacije s proračunom štete prema Metodologiji.

Obavještavaju se oštećeni da štete mogu prijaviti dostavljanjem ispunjenog obrasca i dokumenta kojima se dokazuje pravo vlasništva ili korištenja i to odmah, a najkasnije **do 14. veljače 2014. godine.**

**Prijave se predaju u Općini Tounj, Linije 3 B, Tounj, kontakt telefon:**

**047-563-003.**

U obrazac prijave štete na poljoprivrednim površinama obavezno navesti brojeve katastarskih čestica po katastarskim općinama i površine tih čestica.

Posebno se naglašava da se podaci za dugogodišnje nasade trebaju iskazati u broju stabala ili trsova, a ne hektara.

**OPĆINSKI NAČELNIK**:

 ing. Ivica Sopek